*RCK RECEPT - Regionalni centar profesija u turizmu uspostavlja se kao centar izvrsnosti strukovnog obrazovanja i osposobljavanja te cjeloživotnog učenja u sektoru ugostiteljstva i turizma na području Primorsko-goranske i Karlovačke županije. RCK će biti usmjeren na inovativne metode poučavanja, osposobljavanje i usavršavanje temeljeno na radu te povezivanje obrazovnog, javnog, privatnog i civilnog sektora u svrhu kvalitetnijeg stjecanja znanja i kompetencija njegovih korisnika za tržište rada.*

*Ukupna vrijednost projekta iznosi 58.683.119,88 kuna, od čega 100 % financira Europska unija bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014. – 2020. Razdoblje provedbe projekta trajat će od 1.04.2020. do 1.12.2023. godine.*

**Akceleracijski Bootcamp, vol.1**

**Trodnevni online program generiranja i razrađivanja poduzetničke ideje iz područja turizma i ugostiteljstva**

Imate ideju iz područja turizma i ugostiteljstva, ali niste sigurni ima li potencijal? Treba vam stručna pomoć kako bi ju dodatno razradili? Uočili ste problem koji mislite da bi trebalo riješiti, ali niste sigurni od kuda krenuti?

Regionalni centar kompetentnosti Ugostiteljske škole Opatija sa svojim partnerom STEP RI znanstveno-tehnologijskim parkom Sveučilišta u Rijeci poziva vas da se prijavite na **Akceleracijski Bootcamp.**

Što je Akceleracijski Bootcamp?

Akceleracijski Bootcamp je trodnevni program **generiranja i razrađivanja poduzetničkih ideja** kako bi ih se dovelo do **spremnosti za uključivanje** u šestomjesečni program RCK HUB-a.

**Najbolji timovi** će **dobiti mogućnost sudjelovanja** u **RCK HUB-u**.

Što je RCK HUB?

RCK HUB je **besplatni šestomjesečni program edukacije i mentoriranja** koji se odvija pri Regionalnom centru kompetentnosti Opatija i koji je namijenjen **svima koji imaju:**

* **ideju** koja je po nečemu **posebna** ili **nova** u odnosnu na postojeća rješenja (inovativna)
* već **razvijenu novu tehnologiju** koju žele plasirati na tržište

Sve ideje i tehnologije moraju biti **iz područja turizma i ugostiteljstva.**

Korisnici programa će **dobiti**:

* **Edukacije** iz poduzetničkih znanja i vještina koje provode iskusni poslovni savjetnici i edukatori s dugogodišnjim radom na komercijalizaciji inovacija i inkubiranju poslovnih ideja,
* Individualno **poslovno savjetovanje** i podršku profesionalnih mentora iz područja organizacije i upravljanja u turizmu i ugostiteljstvu, digitalnih rješenja i

novih tehnologija u turizmu te marketinga u turizmu. \*

Najboljim timovima se pruža prilika za:

* **Zaštitu** intelektualnog vlasništva (**žiga ili industrijskog dizajna**) prijavom Državnom zavodu za intelektualno vlasništvo RH
* **Realizaciju prototipa** (dizajn proizvoda, 3D printanje, tehnička i tehnološka dokumentacija) kulinarsko-prehrambeno-ugostiteljskih proizvoda
* **Izradu biotehnološke, kemijske ili organoleptičke analize** proizvoda

Kome je namijenjen Akceleracijski Bootcamp?

Sudjelovati mogu svi zainteresirani, neovisno o tome imaju li već razrađenu ideju ili ne. Možete sudjelovati pojedinačno ili u timu.

Što vas očekuje?

Bootcamp će se odvijati u razdoblju od **30.03.** do **01.04.2021**.

Cijeli događaj će se odvijati u **virtualnom okruženju**, korištenjem online alata kao što su Zoom i Conceptboard.

Program

**01 Problem i rješenje**

*Utorak, 30. ožujka 2021. od 17 do 19h*

01.01 Čiji problem rješavamo?

01.02 Problem/solution fit – stvaranje rješenja

**02 Tko još?**

*Srijeda, 31. ožujka 2021. od 17 do 19h*

02.01 Analiza konkurentskih rješenja

02.02 Zašto mi?

**03 Što mi sve treba**

*Četvrtak, 1. travnja 2021. od 17 do 19h*

03.01 Resursi i aktivnosti

03.02 Provedba

Rad s mentorima\*\* (koji nije obvezan) je predviđen 31. ožujka i 1. travnja u razdoblju od 10 do 14h.

Postupak prijave

Prijave su otvorene do **22. ožujka 2021. godine**, a broj mjesta je ograničen. Više informacija na <https://www.step.uniri.hr/event/akcija/akceleracijski-bootcamp-vol-1/>.

Koraci za prijavu su:

1. Popunite prijavnicu na <https://forms.gle/3gVpsFC6hQxwZW9v9> te nam na mail rck@uniri.hr dostavite presliku potvrde/svjedodžbe o završenim obrazovnim programima ili elektronički zapis o podacima evidentiranim u matičnoj evidenciji HZMO (kojem pristupate putem sustava e-Građani)
2. Nakon popunjavanja prijavnice stići će vam na mail link za popunjavanje ulaznog upitnika
3. Nakon popunjavanja ulaznog upitnika poslat ćemo vam link za registraciju na događaj.
4. Po završetku događaja svi sudionici primit će na mail link za popunjavanje izlaznog upitnika.

Za sva pitanja vezano uz popunjavanje prijavnice, upitnika ili dostavu neophodne dokumentacije slobodno se obratite na rck@uniri.hr.

Svi osobni dokumenti i podaci prikupljeni kroz projekt bit će proslijeđeni Ministarstvu rada i mirovinskog sustava u svrhu praćenja i provedbe evaluacije istoga. Slanjem dokumentacije na mail rck@uniri.hr i popunjavanjem prijavnice smatra se da ste suglasni s prikupljanjem i daljnjim obrađivanjem Vaših osobnih podataka.

Ukupna vrijednost projekta RCK RECEPT iznosi 58.683.119,88 kuna, od čega 100 % financira Europska unija bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014. – 2020. Razdoblje provedbe projekta je od 01.04.2020. do 01.12.2023. godine.

**\*RCK HUB Poslovni savjetnici**

***King's Caffe d.o.o.***

**Vedran Jakominić** – mentor iz područja organizacije i upravljanja u turizmu i ugostiteljstvu

Vlasnik i direktor King’s caffe-a i predsjednik Udruge ugostitelja Kvarnera i Istre - <https://hr.linkedin.com/in/vedranj>

***Logit internet usluge d.o.o.***

**Višnja Željeznjak** – mentor iz područja digitalnih rješenja i novih tehnologija u turizmu

Suosnivačica tvrtke LOGIT, kreatorica portala EDUZA.hr i poslovna savjetnica B2B tehnološkim tvrtkama. Sudjelovala je u lansiranju stotina web stranica i web trgovina. Autorica je stručnog vodiča na engleskom jeziku pod nazivom “B2B Website Content Writing Guide”. - <https://hr.linkedin.com/in/visnjazeljeznjak>

***Escape d.o.o.***

**Miroslav Varga** - mentora iz područja marketinga u turizmu

Jedini je GCT (Google certified trainer) na svijetu u statusu djeda s preko desetak milijuna klikova u kojima je testirao reakcije internetskih tražitelja na svim europskim i sjevernoameričkim tržištima. - <https://hr.linkedin.com/in/vargamiroslav>

**\*\*Bootcamp mentori**

**Boris Golob** – Direktor Step Ri i poslovni savjetnik za poslovne modele, inovacije i strategije <https://hr.linkedin.com/in/golob>

**Neven Tamarut** – Direktor za razvoj poslovanja u Step Ri i poslovni savjetnik za zaštitu intelektualnog vlasništva, planiranje i pitch <https://www.linkedin.com/in/neventamarut/>

**Jana Blažević Marčelja** – Zamjenica direktora u Step Ri i poslovni savjetnik za cjenovne strategije i komercijalizaciju <https://www.linkedin.com/in/jana-blazevic-marcelja-018b1345/>

**Ana Janežić** - Poslovni savjetnik za financije, knjigovodstvo i poreze u Step Ri <https://www.linkedin.com/in/ana-jane%C5%BEi%C4%87-5056b5191/>

**Mario Vukelić** – Suradnik na EU projektima i poslovni savjetnik za inoviranje usluga i design thinking <https://www.linkedin.com/in/mario-vukeli%C4%87-146b031a5/>